Γεγονότα Οκτωβρίου 2009

## 1η Οκτωβρίου
* Βενεζουέλα: Τερματίζεται έπειτα από μία εβδομάδα η απεργία πείνας που έκαναν γύρω στους 150 φοιτητές και φοιτήτριες σε ένδειξη διαμαρτυρίας για την καταπάτηση των ανθρωπίνων δικαιωμάτων στη χώρα. Ο επικεφαλής τους απελευθερώθηκε έπειτα από παρέμβαση του Οργανισμού Αμερικανικών Κρατών. (''El Universal'') (Reuters) 
* Νιγηρία: Αποδέχεται την κυβερνητική πρόταση για αμνηστία ο επικεφαλής των ανταρτών στο Δέλτα του Νίγηρα, Ατέκε Τομ.(''Vanguard'')
* Το Διεθνές Νομισματικό Ταμείο αναφέρει ότι η παγκόσμια οικονομία ανακάμπτει από την κρίση «γρηγορότερα από το αναμενόμενο», αυξάνοντας την πρόβλεψή του για την παγκόσμια ανάπτυξη στο 3,1% για το 2010, από το 2,5% που ήταν η προηγούμενη πρόβλεψη. (IMF Survey online)
* Ινδονησία: Και δεύτερος σεισμός 6,8 Ρίχτερ πλήττει τη Σουμάτρα. (Reuters) (''The Australian'')
** Ο απολογισμός των νεκρών από την προηγούμενη σεισμική δόνηση στις 30 Σεπτεμβρίου ξεπερνά τους 1.100. (Bloomberg)
* Ηνωμένο Βασίλειο: Ορκίζονται οι δικαστές του Ανωτάτου Δικαστηρίου του Ηνωμένου Βασιλείου, το οποίο ιδρύεται ως τελευταίο εφετείο στη χώρα, σε αντικατάσταση του Δικαστηρίου των Λόρδων (*Lord of Appeal in Ordinary*). (''The Times'')  
* Το Ιράν συμφωνεί να επιτρέψει την επιθεώρηση των πυρηνικών του εγκαταστάσεων στην πόλη Κομ. (''The New York Times'')
* Ρουμανία: Καταρρέει η κυβέρνηση με την αποχώρηση του Σοσιαλδημοκρατικού Κόμματος από τον συνασπισμό, σε ένδειξη διαμαρτυρίας για την απόλυση των μελών του από την κυβέρνηση.(''Adevarul'') (Al Jazeera)
* Οι Ολλανδικές Αντίλλες συμφωνούν στη διάλυσή τους στις 10 Οκτωβρίου 2010. Η Μποναίρ, ο Άγιος Ευστάθιος και η Σάμπα θα γίνουν δήμοι της Ολλανδίας, εντός των Κάτω Χωρών, ενώ το Κουρασάο και ο Άγιος Μαρτίνος θα κηρυχθούν αυτοκυβερνώμενες χώρες εντός του Βασιλείου των Κάτω Χωρών. (''NRC Handelsblad'')
* Ανακοινώνεται η ανακάλυψη του «διαδόχου της Λούσι» *[[Ardipithecus ramidus]]* (απολιθώματα από σκελετό). Πρόκειται για τα αρχαιότερα γνωστά απολιθώματα από σκελετό προγόνου του ανθρώπου. Καθημερινή

## 2 Οκτωβρίου
* Ιρλανδική Δημοκρατία: Διεξάγεται το δεύτερο δημοψήφισμα για την έγκριση της 28ης τροποποίησης του Συντάγματος. Το θετικό αποτέλεσμά του σημαίνει έγκριση της Συνθήκης της Λισαβόνας. (''The Vancouver Sun'')
* Ιταλία: Σφοδρές πλημμύρες με απολογισμό δεκάδες νεκρούς πλήττουν τη Μεσσήνη και άλλες περιοχές στη Σικελία. Οι περιοχές κηρύσσονται από την ιταλική κυβέρνηση σε κατάσταση εκτάκτου ανάγκης. (ANSA) 
* Το Ισραήλ συμφωνεί με τη Χαμάς στην απελευθέρωση 20 κρατουμένων γυναικών από την Παλαιστίνη, σε αντάλλαγμα για μία μαγνητοσκοπημένη ταινία που αποδεικνύει ότι ο δεκανέας Γκιλάντ Σαλίτ είναι ζωντανός και σε καλή κατάσταση. (''Haaretz'') 
* Κένυα: Η χώρα ανακοινώνει ότι θα συνεργαστεί με το Διεθνές Ποινικό Δικαστήριο για τη διερεύνηση των μετεκλογικών ταραχών του 2007-08. (Capital FM)

## 3 Οκτωβρίου
* Συνθήκη της Λισαβόνας:
** Αρχίζει η καταμέτρηση των ψήφων από το χθεσινό δημοψήφισμα στην Ιρλανδία. (BBC News)
** Τα αποτελέσματα δείχνουν ότι οι Ιρλανδοί ενέκριναν τη συνθήκη, με ποσοστό 67,1%. (Bloomberg) (''The Irish Times'')
* Μιανμάρ: Τις πρώτες συνοιμιλίες με τη στρατιωτική κυβέρνηση από το 2008 έχει η αρχηγός της αντιπολίτευσης, Αούνγκ Σαν Σου Κίι. (BBC) (''Bangkok Post'')
* Σενεγάλη: Έξι στρατιώτες σκοτώνονται και τρεις τραυματίζονται σε επίθεση ανταρτών στην επαρχία Καζαμάνς. Καθημερινή
* Ταϊβάν: Σεισμός 6,2 βαθμών της κλίμακας Ρίχτερ στην ανατολική Ταϊβάν. in.gr 
* Νιγηρία: Συμφωνία για παράδοση όπλων αποδέχτηκαν εκατοντάδες αντάρτες του Δέλτα του Νίγηρα. in.gr

## 4 Οκτωβρίου
* Ρωσία:Ισχυρός κυκλώνας καταιγίδα προκάλεσε μεγάλες καταστροφές κατά το πέρασμα του από τη Σαχαλίνη. Ζημιές σε σιδηροδρομικές γραμμές και στα δίκτυα ηλεκτρισμού και ύδρευσης, κυρίως στην πόλη Σαχτιέρσκα (10 χιλιάδων κατοίκων).Πρακτορείο Ιτάρ-Τας
* Ελλάδα: Ελληνικές βουλευτικές εκλογές 2009
** Το ΠΑΣΟΚ κερδίζει τις πρόωρες βουλευτικές εκλογές με διαφορά 10 περίπου μονάδων από τη ΝΔ. in.gr
** Ο Κώστας Καραμανλής δηλώνει πως αποχωρεί από πρόεδρος της Νέας Δημοκρατίας. Το Βήμα
* Ιαπωνία: Νεκρός στο διαμέρισμά του βρέθηκε ο πρώην υπουργός Οικονομικών της Ιαπωνίας, Σόιτσι Νακαγκάουα. Bloomberg
* Νιγηρία: Ένας από τους τελευταίους αρχηγούς του Δέλτα του Νίγηρα, ο κυβερνήτης Τομπολό, συμφωνεί με την κυβέρνηση για την παράδοση των όπλων και λαμβάνει αμνηστία. Daily Nation

## 5 Οκτωβρίου
* Βραβεία Νόμπελ: Το Νόμπελ Ιατρικής απονέμεται στους Ελίζαμπεθ Μπλάκμπερν, Τζακ Σόστακ και Κάρολ Γκρέιντεργια, για τη μελέτη των τελομερών και την ανακάλυψη του ενζύμου τελομεράση. The Nobel Foundation 
* Ταϊλάνδη: Εκτροχιασμός τρένου οδηγεί στον θάνατο επτά επιβατών, ενώ δεκάδες άλλοι τραυματίστηκαν. BBC
* Πακιστάν: Επίθεση αυτοκτονίας σημειώνεται στα γραφεία του Προγράμματος Παγκόσμιας Τροφοδοσίας (World Food Program), στο Ισλαμαμπάντ. 5 άνθρωποι πεθαίνουν και άλλοι 3 τραυματίζονται. Daily Times
* Ιράκ:Τουλάχιστον 6 είναι οι νεκροί έπειτα από επίθεση αυτοκτονίας σε κηδεία στη πόλη Χαντίθα. AP
* Ονδούρα: Ο προσωρινός πρόεδρος Ρομπέρτο Μικελέτι αίρει το διάταγμα που περιόριζε τις πολιτικές ελευθερίες. (Al Jazeera) (Xinhua)
* Γαλλία: Παραιτείται ο δεύτερος στην ιεραρχία της France Telecom, Λουί-Πιέρ Ουενές, ο οποίος βρίσκεται στο επίκεντρο της κριτικής εξαιτίας του κύματος των αυτοκτονιών εργαζομένων στην εταιρεία, και τον αντικαθιστά ο Στεφάν Ρισάρ. (CNN) Σημερινή

## 6 Οκτωβρίου
* Βραβεία Νόμπελ: Το Νόμπελ Φυσικής απονέμεται στον Τσάρλς Κάο για το έργο του στις οπτικές ίνες και στους Ουίλαρντ Μπόιλ και Τζορτζ Σμιθ για την εφεύρεση του αισθητήρα CCD. The Nobel Foundation 
* Ελλάδα: Ορκίζεται νέος πρωθυπουργός ο Γιώργος Παπανδρέου. Καθημερινή
* Ιράκ: 9 νεκροί και 31 τραυματίες είναι ο απολογισμός από έκρηξη παγιδευμένου αυτοκινήτου στη πόλη Φαλούτζα. Washington Post
* Ουγκάντα: Συλλαμβάνεται ο Ίντελφονζ Νιζεγιμάνα, ένας από αυτούς που ευθύνονται για τη Γενοκτονία στη Ρουάντα το 1994 και που θεωρείται ύποπτος για την δολοφονία της βασίλισσας Ροζαλί Τζικάντα. BBC
* Μαδαγασκάρη: Οι πολιτικοί αντίπαλοι στο νησί συμφωνούν στην κατανομή των χαρτοφυλακίων στην κυβέρνηση εθνικής ενότητας. Πρόεδρος θα είναι ο Αντρί Ραζοελίνα, αντιπρόεδρος ο Εμανουέλ Ρακοτοβαχινί και πρωθυπουργός ο Εζέν Μανγκαλαζά. (Reuters)
* Η Χίλαρι Μαντέλ βραβεύεται για το έργο της *Wolf Hall* με το Βραβείο Μπούκερ. (''The Guardian'')

## 7 Οκτωβρίου
* Ιταλία: Το Συνταγματικό Δικαστήριο κρίνει αντισυνταγματικό τον νόμο Αλφάνο, ο οποίος παρέχει ασυλία στα τέσσερα ανώτατα θεσμικά αξιώματα του ιταλικού κράτους (πρωθυπουργός, πρόεδρος Δημοκρατίας και πρόεδροι Βουλής και Γερουσίας). Αναμένεται κατά συνέπεια η παραπομπή σε δίκη του πρωθυπουργού Σίλβιο Μπερλουσκόνι για υποθέσεις διαφθοράς. Έθνος
* Ο Βασίλειος Σκουρής επανεκλέγεται πρόεδρος του Δικαστηρίου των Ευρωπαϊκών Κοινοτήτων (ΔΕΚ) για τρίτη συνεχή φορά. Η νέα τριετής θητεία του θα ολοκληρωθεί στις 6 Οκτωβρίου 2012.Εξπρές
* Βραβεία Νόμπελ: Το Νόμπελ Χημείας για το 2009 απονέμεται στους Βενκατραμάν Ραμακρισάν, Τόμας Στέιτζ και Άντα Γιόναθ για τη μελέτη της λειτουργίας των ριβοσωμάτων, που αποτελούν το εργοστάσιο παραγωγής πρωτεΐνης των κυττάρων. (Nobel Foundation)
* Βανουάτου: Δύο νέες σεισμικές δονήσεις, μεγέθους 7,8 και 7,1 Ρίχτερ προκαλούν αρχικά προειδοποίηση για τσουνάμι. Τα Νέα
* Ανακοινώνεται η ανακάλυψη ενός νέου δακτυλίου στον πλανήτη Κρόνο. (Xinhua) (NASA)  
* Γουινέα: Η αντιπολίτευση ζητά την παραίτηση του στρατιωτικού ηγέτη, λοχαγού Μουσά Νταντίς Καμαρά.(CBC) 
* Συρία: Η χειρότερη ξηρασία εδώ και πολλές δεκαετίες πλήττει περισσότερους από 1 εκατομμύριο ανθρώπους. (BBC)

## 8 Οκτωβρίου
* Βραβεία Νόμπελ: Το Νόμπελ Λογοτεχνίας για το 2009 απονέμεται στη Γερμανορουμάνα μυθιστοριογράφο Χέρτα Μύλερ. Είναι η τέταρτη γυναίκα που τιμάται με το βραβείο μέσα σε έναν χρόνο, κάτι που αποτελεί ρεκόρ. (Nobel) (Deutsche Welle)  (''The Australian'') 
* Γουινέα: Η στρατιωτική κυβέρνηση ανακοινώνει τη σύσταση επιτροπής για τη διερεύνηση του θανάσιμου τραυματισμού διαδηλωτών στο Κόνακρι έπειτα από πυροβολισμούς των δυνάμεων ασφαλείας, που συνέβη την περασμένη εβδομάδα.(Bloomberg)
* Αφγανιστάν: Σε επίθεση των Ταλιμπάν στην ινδική πρεσβεία της Καμπούλ βρίσκουν τον θάνατο τουλάχιστον 17 και τραυματίζονται 83 άτομα. (''The Hindu'')  
* Ιαπωνία: Ο τυφώνας Μελόρ ενσκήπτει στο νησί, με απολογισμό 2 νεκρούς και δεκάδες τραυματίες. (Al Jazeera) 
* Μολδαβία: Ολοκληρώνονται στο Τσισινάου οι συνομιλίες των προέδρων του Αζερμπαϊτζάν και της Αρμενίας για το Ναγκόρνο-Καραμπάχ, οι οποίες χαρακτηρίζονται εποικοδομητικές από τον Αμερικανό πρεσβευτή. Εξπρές
* Μια νέα έρευνα αποκαλύπτει ότι ένας στους 4 ανθρώπους στον κόσμο είναι Μουσουλμάνος, ενώ ο παγκόσμιος πληθυσμός των Μουσουλμάνων είναι 1,57 δισ. (RIA Novosti) (Jewish Telegraphic Agency)

## 9 Οκτωβρίου
* Βραβεία Νόμπελ: Το Νόμπελ Ειρήνης για το 2009 απονέμεται στον πρόεδρο των ΗΠΑ Μπαράκ Ομπάμα. (The Norwegian Nobel Committee)
* Αϊτή: Τουλάχιστον 11 άνθρωποι από την Ιορδανία και την Ουρουγουάη σκοτώνονται από τη συντριβή αεροσκάφους των Ηνωμένων Εθνών κοντά στη Φοντ-Βερέτ, όχι μακριά από τα σύνορα με τη Δομινικανή Δημοκρατία. Ελευθεροτυπία 
* Νιγηρία: Σε καραμπόλα που προκλήθηκε από βυτιοφόρο σε αυτοκινητόδρομο της χώρας, σκοτώνονται 70 άτομα. Καθημερινή
* Φιλιππίνες: Πάνω από 181 άνθρωποι έχασαν τη ζωή τους από τις πλημμύρες. IOL
* Πακιστάν: Σαράντα εννέα άνθρωποι σκοτώνονται σε επίθεση με παγιδευμένο αυτοκίνητο στο Πεσαβάρ. Mega TV
* Δημοκρατία του Κονγκό: Υπογράφεται διάταγμα από τον πρόεδρο Ντενί Σασού Νγκουέσσο που απαγορεύει στους υπουργούς να πραγματοποιούν ταξίδια στο εξωτερικό για λόγους λιτότητας. BBC
* Η NASA συντρίβει στον Νότιο Πόλο της Σελήνης ένα διαστημόπλοιο για να προκαλέσει γιγάντια στήλη σεληνιακής σκόνης.Η αποστολή έχει στόχο της να επιβεβαιώσει τη θεωρία, που θέλει το Φεγγάρι να διαθέτει υπόγεια αποθέματα νερού.(''Toronto Star'') Καθημερινή

## 10 Οκτωβρίου
* Ελβετία: Συμφωνία για εξομάλυνση των σχέσεων μεταξύ των χωρών τους, υπογράφουν στη Ζυρίχη οι υπουργοί εξωτερικών της Αρμενίας και της Τουρκίας.(''The Sofia Echo'') 
* Πολωνία: Ο πρόεδρος Λεχ Καζίνσκι υπογράφει τη Συνθήκη της Λισαβόνας. Μόνο η Τσεχία απομένει για να υπογράψει τη συμφωνία. (RTÉ) (Deusche Welle)
* Ιράν: Σε θάνατο καταδικάζονται τρία άτομα που συνελήφθησαν έπειτα από τις ταραχές που ακολούθησαν τις προεδρικές εκλογές. BBC
* Μαδαγασκάρη: Ο μεταβατικός πρόεδρος Αντρί Ραζοελίνα ζητά τη διεξαγωγή εκλογών πριν τον Απρίλιο του 2010 και τάσσεται υπέρ της αλλαγής του Συντάγματος. Bloomberg
* Ονδούρα: Επιβάλλεται από την προσωρινή κυβέρνηση νέος νόμος που περιορίζει την ελευθερία του Τύπου και των ΜΜΕ. Al Jazeera

## 11 Οκτωβρίου
* ΗΠΑ: Χιλιάδες άνθρωποι πραγματοποιούν πορεία σε ένδειξη διαμαρτυρίας για τα δικαιώματα των ομοφυλοφίλων στην Ουάσιγκτον. (BBC)
* Πακιστανοί κομάντος εισβάλλουν σε γραφείο και απελευθερώνουν 39 ομήρους που κρατούνταν έπειτα από την επίθεση στην έδρα του στρατού στο Ραβαλπίντι. (Reuters) 
* Βόρεια Ιρλανδία: Ο Ιρλανδικός Εθνικός Απελευθερωτικός Στρατός (INLA) ανακοινώνει τη διάλυσή του και τον τερματισμό της βίας στην περιοχή. (Xinhua) (''The Guardian'') (ABC News)
* Υεμένη: Αποστέλλεται η πρώτη ανθρωπιστική βοήθεια από τα Ηνωμένα Έθνη προς τους ανθρώπους που εγκατέλειψαν τις εστίες τους (στα σύνορα με τη Σαουδική Αραβία) εξαιτίας του πολέμου στη χώρα. France 24
* Μαδαγασκάρη: Απολύεται ο πρωθυπουργός Μονζά Ροϊντεφό από τον μεταβατικό πρόεδρο Αντρί Ραζοελινά και ορίζεται αντικαταστάτης του ο Εζέν Μανγκαλαζά AFP μέσω Google
* Χειροτονείται στην ιστορική Μονή του Αγίου Σάββα της Αλεξάνδρειας, ο πρώτος Επίσκοπος Μπουρούντι και Ρουάντας, κ. Σάββας.ΑΠΕ/ΜΠΕ
* Επιστρέφει ο πρώτος κλόουν που ταξίδεψε για 10 ημέρες στο Διάστημα, ο Καναδός Γκι Λαλιμπέρτ, με το ρωσικό σκάφος *Σογιούζ*. Τα Νέα

## 12 Οκτωβρίου
* Συρία: Τίθεται σε εφαρμογή η απαγόρευση του καπνίσματος σε εσωτερικούς χώρους. Ναυτεμπορική 
* Βόρεια Κορέα: Σε πέντε πυραυλικές δοκιμές στη Θάλασσα της Ιαπωνίας προβαίνει η Πιονγιάνγκ. (Yonhap) (Xinhua)
* Γουινέα: Γενική απεργία γίνεται στη χώρα, στη μνήμη των νεκρών από τα πυρά του στρατού στη διάρκεια διαδήλωσης της αντιπολίτευσης τον περασμένο μήνα. (Angola Press) 
* Βραβεία Νόμπελ: Το Νόμπελ Οικονομίας απονέμεται από κοινού στην Αμερικανίδα Έλινορ Όστρομ και στον συμπατριώτη της, Όλιβερ Ουίλιαμσον για τις εργασίες τους επί της οικονομικής διακυβέρνησης. Η Όστρομ γίνεται η πρώτη γυναίκα που βραβεύεται με το εν λόγω Νόμπελ στην ιστορία των βραβείων. Ημερησία
* ΗΠΑ: Υπογράφεται από τον κυβερνήτη της Καλιφόρνια Άρνολντ Σβαρτσενέγκερ, νόμος με τον οποίο καθιερώνεται η 22η Μαΐου ως ημέρα μνήμης του ομοφυλόφιλου πολιτικού και ακτιβιστή για τα δικαιώματα των ομοφυλοφίλων Χάρβεϊ Μιλκ.Καθημερινή
* Αμερικανοί και Καναδοί επιστήμονες ανακάλυψαν στην Κεντρική Αμερική και το Μεξικό μια αράχνη, η οποία είναι σχεδόν αποκλειστικά φυτοφάγος αν και ανήκει στα περίπου 40.000 είδη σαρκοβόρων αραχνών. Τα Νέα
* Κηδεύεται με επισημότητα 160 χρόνια μετά τον θάνατό του ο Αμερικανός ποιητής Έντγκαρ Άλλαν Πόε. (BBC)

## 13 Οκτωβρίου
* Η Ανγκόλα και η Λαϊκή Δημοκρατία του Κονγκό συμφωνούν να σταματήσουν τις μεταξύ τους απελάσεις πολιτών. (''The New York Times'')
* Ρουμανία: Υπερψηφίζεται η πρόταση μομφής κατά της κυβέρνησης μειοψηφίας του Εμίλ Μποτς, με 258 υπέρ της πρότασης και 176 κατά. Ως αποτέλεσμα, η κυβέρνηση παραιτείται. Έθνος
* Ισπανία: Σύλληψη του πρώην ηγέτη του Μπατασούνα, Αρνάλδο Οτέγκι, παράνομου κόμματος των Βάσκων αυτονομιστών. (Press TV)
* Χιλή: Επαναφέρεται από τις αρχές νόμος της εποχής του Αουγούστο Πινοσέτ, με σκοπό την καταστολή των ιθαγενών Μαπούτσε, οι οποίοι κατηγορούνται για πρόκληση ταραχών στα νότια της χώρας. Έθνος

## 14 Οκτωβρίου
* Ονδούρα: Σε συμφωνία καταλήγουν οι διαπραγματευτές για την επίλυση της κρίσης στη χώρα, με στόχο την αποκατάσταση του προέδρου Μανουέλ Σελάγια στην εξουσία. (CBC) *Ρωσία: Αποχωρούν οι πολιτικοί της αντιπολίτευσης από την Κάτω Βουλή (Δούμα) καταγγέλλοντας εκλογική νοθεία στη διάρκεια των δημαρχιακών και περιφερειακών εκλογών που διεξήχθησαν το περασμένο Σαββατοκύριακο, που είχαν αποτέλεσμα να κερδίσει η Ενωμένη Ρωσία σχεδόν όλες τις αναμετρήσεις. (''The Malaysia Star'')  (RIA Novosti) 
* Πρώην Γιουγκοσλαβική Δημοκρατία της Μακεδονίας: Η Ευρωπαϊκή Επιτροπή εισηγείται επίσημα την έναρξη διαπραγματεύσεων για την ένταξη της χώρας στην ΕΕ. Καθημερινή
* Τουρκία: Ιστορική επίσκεψη στη χώρα για να παρακολουθήσει ποδοσφαιρικό αγώνα για το Παγκόσμιο Κύπελλο πραγματοποιεί ο πρόεδρος της Αρμενίας, Σερζ Σαρκσιάν. Οι Τούρκοι φίλαθλοι αποδοκιμάζουν τον αρμενικό εθνικό ύμνο. (BBC)
* Νότια Κορέα: Ο ιδρυτής της Εκκλησίας της Ενοποίησης, Σουν Μιουνγκ-μουν, πραγματοποιεί μαζική τελετή γάμων άνω των 1.000 ζευγαριών κοντά στη Σεούλ. (Reuters)
* Ο ιδρυτής του Παγκοσμίου Ιστού, Τιμ Μπέρνερς-Λι ζητάει συγνώμη για τα άχρηστα "//" στα URL, τα οποία σχεδίασε ο ίδιος. (''The Daily Telegraph'')
* Ζιμπάμπουε: Παραμένει στη φυλακή με δικαστική εντολή ο κατηγορούμενος για τρομοκρατία, Ρόι Μπένετ, ηγετικό στέλεχος του αντιπολιτευόμενου Κινήματος για τη Δημοκρατική Αλλαγή. (Al Jazeera) 
* Ιράκ: Τουλάχιστον 85.000 Ιρακινοί έχουν σκοτωθεί από το 2004 ως το 2008 σε βομβιστικές επιθέσεις, δολοφονίες και πολεμικές συγκρούσεις στην αραβική χώρα, ανακοινώνεται από το αρμόδιο υπουργείο για τα ανθρώπινα δικαιώματα. (Associated Press) 
* Πάνω από 1 δισ. άνθρωποι σε όλο τον κόσμο (περίπου 100 εκατομμύρια άνθρωποι περισσότεροι σε σχέση με το 2008) επλήγησαν από τον υποσιτισμό το 2009, αναφέρουν τα Ηνωμένα Έθνη. Πρόκειται για τον υψηλότερο αριθμό τα τελευταία 40 χρόνια.Το Βήμα

## 15 Οκτωβρίου
* Βόρεια Κορέα: Η Πιονγιάνγκ κατηγορεί τη Νότια Κορέα για παραβίαση των χωρικών της υδάτων. Εξπρές
* Ονδούρα: Η προσωρινή κυβέρνηση κηρύσσει αργία, μετά την πρόκριση της εθνικής στο Παγκόσμιο Κύπελλο ποδοσφαίρου. Καθημερινή
* Πακιστάν: Τουλάχιστον 7 αστυνομικοί σκοτώνονται σε επίθεση εξτρεμιστών στη Λαχόρη, ενώ οκτώ άνθρωποι σκοτώνονται σε βομβιστική επίθεση στην πόλη Κοχάτ. (Bloomberg)
* Ελλάδα: Πρόεδρος της Βουλής των Ελλήνων εκλέγεται ο Φίλιππος Πετσάλνικος, με 168 ψήφους. Βρέθηκαν επίσης 130 λευκά και 1 άκυρο. Ο Πετσάλνικος είναι ο πρώτος πρόεδρος της Βουλής που κατάγεται από τη Μακεδονία. Ναυτεμπορική 
* Ρουμανία: Νέος πρωθυπουργός διορίζεται ο Λούτσιαν Κροϊτόρου. Σημερινή
* Η Φινλανδία γίνεται η πρώτη χώρα στον κόσμο στην οποία η ευρυζωνική σύνδεση στο Διαδίκτυο θα θεωρείται συνταγματικό δικαίωμα. Nooz.gr
* ΗΠΑ: Νέα μη μόνιμα μέλη του Συμβουλίου Ασφαλείας των Ηνωμένων Εθνών εκλέγονται η Βοσνία-Ερζεγοβίνη, η Βραζιλία, η Γκαμπόν, ο Λίβανος και η Νιγηρία για τα έτη 2010-2011. Reuters 

## 16 Οκτωβρίου
* Το Συμβούλιο των Ανθρωπίνων Δικαιωμάτων του ΟΗΕ επικυρώνει την έκθεση Γκόλντστοουν που κατηγορεί τόσο το Ισραήλ όσο και την παλαιστινιακή οργάνωση Χαμάς για εγκλήματα πολέμου κατά την στρατιωτική επιχείρηση του Ισραήλ στη Γάζα τον Δεκέμβριο του 2008 και τον Ιανουάριο του 2009. Εξπρές
* Γκαμπόν: Ορκίζεται πρόεδρος ο γιος του Ομάρ Μπονγκό, Αλί Μπεν Μπονγκό. IKypros
* Ονδούρα: Απορρίπτεται από τον έκπτωτο πρόεδρο Μανουέλ Σελάγια πρόταση του Ρομπέρτο Μικελέτι να αποφασιστεί από το Ανώτατο Δικαστήριο και όχι από το Κογκρέσο η επιστροφή ή μη του ανατραπέντος προέδρου στην εξουσία. Ναυτεμπορική 
* Πρώην Γιουγκοσλαβική Δημοκρατία της Μακεδονίας: Σε έκτακτη συνεδρίαση του υπουργικού συμβουλίου εγκρίνεται η οριοθέτηση των συνόρων με το Κοσσυφοπέδιο. Καθημερινή
* Μποτσουάνα: Ομαλή είναι η διεξαγωγή των βουλευτικών εκλογών, στις οποίες το κυβερνών κόμμα του προέδρου Ίαν Χάμα αναμένεται να κερδίσει ξανά την πλειοψηφία εδρών στο κοινοβούλιο. BBC
* Λιβύη: Ο γιος του Μοαμάρ Καντάφι, Σέιφ αλ-Ισλάμ Καντάφι, διορίζεται επικεφαλής των ισχυρών «Λαϊκών Διοικήσεων», αξίωμα, που ισοδυναμεί με εκείνο του Αρχηγού Κράτους. in.gr
* Γερμανία: Εγκαινιάζεται το ανακαινισμένο Μουσείο του Βερολίνου από την καγκελάριο Άνγκελα Μέρκελ. Nooz.gr
* Φιλιππίνες: Τουλάχιστον 89 είναι οι νεκροί από λεπτοσπείρωση, ασθένεια που σχετίζεται με τις πρόσφατες πλημμύρες. Σημερινή
* Γίνεται γνωστό ότι επιστήμονες δημιούργησαν τον πρώτο χάρτη του Ηλιακού μας Συστήματος. ΑΝΑ μέσω Google

## 17 Οκτωβρίου
* Πακιστάν: Συνεχίζεται για δεύτερη συνεχόμενη ημέρα η μεγάλη επιχείρηση του στρατού και της αεροπορίας εναντίον θέσεων των Ταλιμπάν στην επαρχία του Νοτίου Γουαζιριστάν, κοντά στα σύνορα της χώρας με το Αφγανιστάν. Το Βήμα
* Ινδία: Τουλάχιστον 32 είναι οι νεκροί και δύο οι τραυματίες από πυρκαγιά που ξέσπασε χθες σε αποθήκη κροτίδων στο νότιο κρατίδιο Ταμίλ Ναντού κατά τους εορτασμούς του ινδουιστικού φεστιβάλ Ντιβάλι. Νοοz.gr
* Γουινέα: Επιβάλλεται απαγόρευση στις πωλήσεις όπλων προς την στρατιωτική κυβέρνηση, με απόφαση της ECOWAS (Οικονομική Κοινότητα των Χωρών της Δυτικής Αφρικής). Reuters μέσω Yahoo 
* Μαλδίβες: Συνεδριάζει το πρώτο υποβρύχιο υπουργικό συμβούλιο, με πρωτοβουλία του προέδρου Μοχάμετ Νασίντ, με σκοπό να δοθεί έμφαση στο πρόβλημα της υπερθέρμανσης του πλανήτη. Alpha TV
* Βολιβία: Σε συμφωνία για την υιοθέτηση ενός κοινού νομίσματος καταλήγουν οι ηγέτες των χωρών της ALBA (Μπολιβαριανή Πρωτοβουλία για την Αμερική), σε σύνοδο κορυφής στην Κοτσαμπάμπα, για να μειωθεί η χρήση του αμερικανικού δολαρίου. Al Jazeera

## 18 Οκτωβρίου
* Ιράν: Περίπου 50 άνθρωποι σκοτώνονται σε επίθεση κατά των Φρουρών της Επανάστασης, την ευθύνη για την οποία ανέλαβε σουνιτική οργάνωση. Η κυβέρνηση κατηγορεί το Πακιστάν και τις ΗΠΑ και κηρύσσει τριήμερο πένθος στην επαρχία Σιστάν-Μπαλουτσιστάν, όπου έλαβε χώρα η πρωτοφανής επίθεση. Καθημερινή
* Πουέρτο Ρίκο: Σε επίθεση ενόπλων σε μπαρ σκοτώνονται 8 άτομα και άλλα 20 τραυματίζονται. Εικάζεται ότι το συμβάν συνδέεται με υποθέσεις ναρκωτικών. Εξπρές
* Ουκρανία: Αρχίζει η προεκλογική εκστρατεία για τις πρώτες προεδρικές εκλογές από το 2004 (πορτοκαλί επανάσταση). (Reuters)
* Αυστραλία: Κατάσταση εκτάκτου ανάγκης κηρύσσεται στο Κουΐνσλαντ εξαιτίας των πυρκαγιών, οι οποίες συνεχίζουν να κατακαίουν δασικές εκτάσεις. (Al Jazeera) (''The Australian'')
* Μποτσουάνα: Νέα πενταετή θητεία εξασφαλίζει ο πρόεδρος Ίαν Χάμα μετά τη νίκη του κυβερνώντος Δημοκρατικού Κόμματος στις πρόσφατες γενικές εκλογές, με 45 επί συνόλου 57 εδρών στο κοινοβούλιο. Η ορκωμοσία του Χάμα για νέα θητεία θα γίνει στις 20 Οκτωβρίου. Bloomberg
* Σε ανώνυμο αγοραστή αντί 18.300 δολαρίων ΗΠΑ πωλείται μια τούφα από τα μαλλιά του Έλβις Πρίσλεϊ που προέρχονταν από το κούρεμα του «βασιλιά της ροκ εν ρολ» για τον στρατό. Έθνος

## 19 Οκτωβρίου
* Ελλάδα: Ψήφο εμπιστοσύνης λαμβάνει η νέα κυβέρνηση με πρωθυπουργό το Γιώργο Παπανδρέου, με 160 υπέρ και 140 κατά. in.gr
* Αφγανιστάν: Δημοσιοποιείται το πόρισμα για τη νοθεία στις πρόσφατες προεδρικές εκλογές. Η η Επιτροπή Εκλογικών Προσφυγών διατάσσει επίσης την ακύρωση των ψήφων σε 210 εκλογικά τμήματα. Εξαιτίας της νοθείας επιβάλλεται η διεξαγωγή και δεύτερου γύρου. Καθημερινή
* Βραζιλία: Ο πρόεδρος Λουίς Ινάσιο Λούλα ντα Σίλβα καταδικάζει έντονα τις πράξεις οι οποίες οδήγησαν στα επεισόδια με 17 νεκρούς στο Ρίο ντε Τζανέιρο ολόκληρο το Σαββατοκύριακο, γύρω από τις φωτωχογειτονιές, ανάμεσα σε δυνάμεις ασφαλείας και λαθρεμπόρους ναρκωτικών. BBC
* Γαλλία: Συλλαμβάνεται ο αναπληρωτής πολιτικός ηγέτης της ισπανικής αυτονομιστικής οργάνωσης ΕΤΑ, Αϊτόρ Ελιζαράν Αγκιλάρ. Το Βήμα
* Αφρική: Δεν πρόκειται να απονεμηθεί φέτος το Βραβείο Ιμπραχίμ, ανακοινώνεται από την επιτροπή του βραβείου. Το βραβείο θεσμοθετήθηκε για την επιβράβευση πρώην αφρικανών ηγετών οι οποίοι συνέβαλαν στην προώθηση της δημοκρατίας και της χρηστής διακυβέρνησης στις χώρες τους Nooz.gr
* Νήσοι Μάρσαλ: Αρχίζουν στο Ματζούρο οι συνομιλίες για τις κλιματικές αλλαγές. Σε ανακοίνωση του επικεφαλής των συνομιλιών, καθηγητή Ναν, αναφέρεται ότι τα νησιά του Ειρηνικού Ωκεανού βυθίζονται γρηγορότερα από ό,τι είχε προβλεφθεί. Σημερινή

## 20 Οκτωβρίου
* ΗΠΑ: Υπέρ της μεταγωγής κρατουμένων από το Γκουαντάναμο στις ΗΠΑ υπό αυστηρούς όρους τάσσεται η Γερουσία με 79 ψήφους υπέρ έναντι 19 κατά. in.gr
* Νίγηρας: Αρχίζει η διεξαγωγή των βουλευτικών εκλογών, παρά τις αντιδράσεις και με χαμηλή συμμετοχή. Afrique en Ligne
* Ινδονησία: Ορκίζεται ενώπιον του κοινοβουλίου για δεύτερη θητεία ο επανεκλεγείς πρόεδρος, Σουσίλο Μπάμπανγκ Γιουντχογιόνο. Ναυτεμπορική

## 21 Οκτωβρίου
* Γουινέα: Κυρώσεις (απαγόρευση πωλήσεων όπλων) στο στρατιωτικό καθεστώς του αφρικανικού κράτους επιβάλλονται από την ΕΕ μετά τους πρόσφατους θανάτους διαδηλωτών από τα πυρά των δυνάμεων ασφαλείας σε διαδηλώσεις της αντιπολίτευσης. Ελευθεροτυπία
* Νήσοι Μάρσαλ: Καταψηφίζεται με πρόταση μομφής για πρώτη φορά στην ιστορία της χώρας η κυβέρνηση του προέδρου Λιτόκουα Τομέινγκ, με 17 ψήφους υπέρ της πρότασης έναντι 15 στο κοινοβούλιο. Προσωρινός πρόεδρος ορίζεται ο Ρούμπεν Ζάκρας. Radio Australia
* Κιργιζία: Διορίζεται στην πρωθυπουργία από τον πρόεδρο Κουρμανμπέκ Μπακίγιεφ ο πρώην δήμαρχος του Μπισκέκ, Ντανιγάρ Ουσένοφ, έπειτα από την παραίτηση του προκατόχου του, Ιγκόρ Τσουντίνοφ. (BBC) (Reuters)
* Ινδία: Τουλάχιστον 21 άτομα σκοτώνονται σε σύγκρουση δύο αμαξοστοιχιών κοντά στον σιδηροδρομικό σταθμό της πόλης Ματούρα 140 χλμ. νοτίως του Νέου Δελχί, όπου κατευθύνονταν και οι δύο συρμοί. Το Βήμα
* Ηνωμένα Αραβικά Εμιράτα: Από συντριβή Μπόινγκ 707, που μετέφερε εμπορεύματα, λίγο μετά την απογείωσή του από το αεροδρόμιο Σαρτζά σκοτώνονται τα 6 μέλη του πληρώματος. Hellenic Business
* Κένυα: Τουλάχιστον 16 άνθρωποι σκοτώνονται και πολλοί άλλοι αγνοούνται μετά την κατάρρευση κτηρίου υπό κατασκευή. Ναυτεμπορική 
* Κουβέιτ: Με νόμο που τίθεται σε ισχύ θα μπορούν οι γυναίκες να εκδίδουν διαβατήριο χωρίς τη συγκατάθεση των ανδρών τους. Εξπρές

## 22 Οκτωβρίου
* Αιθιοπία: Την απειλή του λιμού αντιμετωπίζουν 6,2 εκατ. άνθρωποι στη χώρα. Η κυβέρνηση απευθύνει έκκληση για διεθνή επισιτιστική βοήθεια. Ελευθεροτυπία
* Σουηδία: Τους γάμους μεταξύ ατόμων ιδίου φύλου νομιμοποιεί η Εκκλησία της Σουηδίας. Η απόφαση θα ισχύει από 1ης Νοεμβρίου και ελήφθη κατά πλειοψηφία. IKypros
* Το Βραβείο Ζαχάροφ απονέμεται στην ρωσική οργάνωση Memorial για την προστασία των ανθρωπίνων δικαιωμάτων, στη μνήμη της δολοφονηθείσας ακτιβίστριας Νατάλια Εστεμίροβα. in.gr
* ΗΠΑ: Γίνεται γνωστό ότι τρεις άνδρες, δύο Αμερικανοί και ένας νόμιμος κάτοικος των ΗΠΑ, καταδικάστηκαν από ομοσπονδιακό δικαστήριο του Οχάιο σε ποινές από 8 έως 20 χρόνια κάθειρξη για τρομοκρατική συνωμοσία κατά αμερικανικών συμφερόντων στο Ιράκ. Εξπρές
* Κυκλοφορούν τα Windows 7. Capital.gr

## 23 Οκτωβρίου
* Ηνωμένο Βασίλειο: Για πρώτη φορά από το 1955, οπότε και κρατούνται στοιχεία, η χώρα παρουσιάζει την μακροβιότερη οικονομική ύφεση. Το ΑΕΠ της χώρας παρουσίασε πτώση κατά 0,4% στο διάστημα Ιουλίου και Σεπτεμβρίου. Al Jazeera
* Παλαιστίνη: Τη διενέργεια προεδρικών και γενικών εκλογών στις 24 Ιανουαρίου του 2010 σε ολόκληρα τα παλαιστινιακά εδάφη, αποφασίζει ο πρόεδρος της Παλαιστινιακής Αρχής Μαχμούντ Αμπάς. Nooz.gr
* Βατικανό: Ολοκληρώνεται η τριήμερη σύνοδος με τη συμμετοχή περισσότερων από 200 Αφρικανών επισκόπων της Ρωμαιοκαθολικής Εκκλησίας. Σε τελικό ανακοινωθέν 12 σελίδων ζητούν από τους αποκαλούμενους διεφθαρμένους πολιτικούς ηγέτες της Αφρικής να μετανοήσουν ή να παραιτηθούν. (Reuters) (CBC)
* Ένας παγκόσμιος φορτιστής για όλες τις μάρκες κινητών τηλεφώνων εγκρίνεται από τη Διεθνή Τηλεπικοινωνιακή Ένωση. (BBC)
* Ιδρύεται η πρώτη Διακυβερνητική Επιτροπή για τα Ανθρώπινα Δικαιώματα (AICHR) από τον Οργανισμό Χωρών της Νοτιοανατολικής Ασίας (ASEAN). (Thai News Agency)

## 24 Οκτωβρίου
* Εορτάζεται σε όλο τον κόσμο η Παγκόσμια Ημέρα Δράσης για το Κλίμα. (''CNN'')
* Βενεζουέλα: Νεκροί βρίσκονται οι παίκτες της ποδοσφαιρικής ομάδας της Κολομβίας, που είχαν απαχθεί από αντάρτες. (''Latin American Herald Tribune'') 
* Αίγυπτος: Τουλάχιστον 50 άνθρωποι σκοτώνονται και άλλοι 30 τραυματίζονται από μετωπική σύγκρουση δύο τρένων στο Αλ-Αγιάτ, κοντά στο Κάιρο. (Al Jazeera) 
* Ηνωμένο Βασίλειο: Χιλιάδες διαδηλωτές ζητούν την αποχώρηση των βρετανικών στρατευμάτων από το Αφγανιστάν. (''The Times'') (AFP)
* Νίγηρας: Ανακοινώνεται η νίκη του κυβερνώντος κόμματος του προέδρου Μαμαντού Ταντζά στις πρόσφατες βουλευτικές εκλογές.(African Press Agency) 
* Τσετσενία: Αποτρέπεται δολοφονική απόπειρα εναντίον του προέδρου της Τσετσενικής Δημοκρατίας, Ραμζάν Καντίροφ. (Bloomberg)

## 25 Οκτωβρίου
* Ιράκ: Στην πλέον πολύνεκρη επίθεση τα τελευταία δύο χρόνια, σκοτώνονται 155 άνθρωποι και τουλάχιστον 500 τραυματίζονται στην κεντρική Βαγδάτη. (Reuters India)  
* Νιγηρία: Οι αντάρτες στο Δέλτα του Νίγηρα κηρύσσουν επ' αόριστον κατάπαυση του πυρός. (Xinhua)
* Τυνησία: Επανεκλέγεται με σχεδόν 90% των ψήφων ο πρόεδρος Ζιν ελ Αμπεντίν Μπεν Αλί για πέμπτη πενταετή θητεία. Το κυβερνών κόμμα κερδίζει και τις ταυτόχρονες βουλευτικές εκλογές. (Al Jazeera) (CBC)
* Ουρουγουάη: Διεξάγονται γενικές εκλογές. (Press TV) 
* Χιλή: Σε δημοψήφισμα που διεξάγεται στη Νήσο του Πάσχα οι κάτοικοι τάσσονται υπέρ της μείωσης τoυ αριθμού μεταναστών. (Radio Netherlands Worldwide) 
* Ιράν: Φθάνουν οι επιθεωρητές του ΟΗΕ και του IAEA για να επιθεωρήσουν μια πυρηνική εγκατάσταση κοντά στην πόλη Κομ. (CNN)

## 26 Οκτωβρίου
* Νήσοι Μάρσαλ: Εκλέγεται 5ος πρόεδρος ο Τζούρελανγκ Ζεντκάια έπειτα από την ανατροπή του Λιτόκουα Τομέινγκ με πρόσφατη πρόταση μομφής στο κοινοβούλιο. (Bernama)
* Ισπανία: Από κατάρρευση τριώροφου κτηρίου στη Μαγιόρκα βρίσκουν τον θάνατο τουλάχιστον επτά άτομα και άλλα 4 τραυματίζονται. (BBC)
* Ολλανδία: Αρχίζει στη Χάγη, χωρίς την παρουσία του ίδιου, η δίκη του Σερβοβόσνιου Ράντοβαν Κάρατζιτς, κατηγορούμενου για εγκλήματα πολέμου. (''The Australian'') 
* Νότια Κορέα: Για απάτη καταδικάζεται ο επιστήμονας Χουάνγκ Γου-Σουκ αναφορικά με την έρευνά του για τα βλαστοκύτταρα. (BBC) (Radio Netherlands Worldwide)
* Λετονία: Αποκαλύπτεται ότι ήταν φάρσα η είδηση για έναν κρατήρα, που πιστευόταν ότι οφειλόταν σε χτύπημα από μετεωρίτη. Την απάτη παραδέχτηκε ότι έκανε η εταιρεία τηλεπικοινωνιών *Tele2*. (Fox News)
* Σταματά η δωρεάν υπηρεσία φιλοξενίας ιστοσελίδων του Yahoo! με την ονομασία GeoCities. (''The Los Angeles Times'')

## 27 Οκτωβρίου
* Αυστραλία: Σε έκθεση της κυβέρνησης αναφέρεται ότι ο τρόπος ζωής στη χώρα απειλείται από την παγκόσμια υπερθέρμανση και τις κλιματικές αλλαγές.(''The Guardian'') 
* Κατάρ: Εγκαινιάζεται ένα από τα μεγαλύτερα LNG τρένα στον κόσμο. (Al Bawaba) (''The Peninsula'') 
* Λαϊκή Δημοκρατία της Κίνας: Η εκτέλεση 2 Θιβετιανών για τις ταραχές του περασμένου έτους στο Θιβέτ, ανακοινώνεται από το Πεκίνο. (''The Hindu'') 
* Γαλλία: Καταδικάζονται για παράνομες πωλήσεις όπλων στην Ανγκόλα ο γιος του πρώην προέδρου Φρανσουά Μιτεράν, Ζαν-Κριστόφ Μιτεράν, και ο πρώην υπουργός της κυβέρνησης, Σαρλ Πασκουά. (Reuters)
* Ονδούρα: Ανευρίσκονται δολοφονημένοι ο ανεψιός του προσωρινού προέδρου, Ρομπέρτο Μικελέτι και ένας υψηλόβαθμος αξιωματούχος. (''Times of India'')
* Το Μπουρούντι και η Ουγκάντα αυξάνουν τα μέτρα ασφαλείας έπειτα από απειλές της ομάδας που έχει συνδέσεις με την Αλ Κάιντα, της Αλ Σαμπαάμπ στη Σομαλία, ότι θα επιτεθούν στις πρωτεύουσες αυτών των χωρών.(VOA)

## 28 Οκτωβρίου
* Μοζαμβίκη: Στις κάλπες προσέρχονται οι κάτοικοι της χώρας για τις γενικές εκλογές. Άνετη θεωρείται η επανεκλογή του προέδρου Αρμάντο Γκεμπούζα. (IOL)
* Πακιστάν: Τουλάχιστον 95 άνθρωποι σκοτώνονται και 110 τραυματίζονται από έκρηξη βόμβας στο Πεσαγουάρ.(Geo TV)
* Η γιγαντιαία εταιρεία γρήγορου φαγητού McDonald's εγκαταλείπει την Ισλανδία λόγω οικονομικής κρίσης.Eventeo.net.
* Μογγολία: Το κοινοβούλιο εγκρίνει την παραίτηση για λόγους υγείας του πρωθυπουργού Σαντζίν Μπαγιάρ. Τον αντικαθιστά στην πρωθυπουργία ο υπουργός εξωτερικών, Σουχμπααταρίν Μπάτμπολντ. (Xinhua)
* Νότια Κορέα: Το Δημοκρατικό Κόμμα της Αντιπολίτευσης κερδίζει 3 επί συνόλου 5 εδρών στις επαναληπτικές βουλευτικές εκλογές. (''The Seoul Times'') (''Bangkok Post'') 
* Γερμανία: Η Άνγκελα Μέρκελ εκλέγεται επίσημα καγκελάριος από το κοινοβούλιο. Ελευθεροτυπία
* Σομαλία: Παρουσιάζεται η πρώτη χρεωστική κάρτα (debit card) στη Σομαλιλάνδη. BBC News

## 29 Οκτωβρίου
* Ινδία: Ο πρωθυπουργός Μανμοχάν Σινγκ ανακοινώνει ένα «νέο κεφάλαιο» στην ειρηνευτική διαδικασία στο Τζαμού και Κασμίρ και αποσύρει μέρος των στρατιωτικών δυνάμεων από την περιοχή.New York Times
* ΗΠΑ: Για πρώτη φορά έπειτα από έναν χρόνο η χώρα εξέρχεται από την ύφεση, καθώς στο τρίτο τέταρτο του έτους η οικονομία παρουσίασε ανάπτυξη κατά 3,5%. (Al Jazeera)
* Γουινέα: Επιβάλλονται κυρώσεις εναντίον της χούντας που κυβερνά τη χώρα, με απόφαση της Αφρικανικής Ένωσης. Ναυτεμπορική
* Ονδούρα: Η χώρα καταθέτει αγωγή εναντίον της Βραζιλίας στο Διεθνές Δικαστήριο της Χάγης επειδή επέτρεψε στον ανατραπέντα πρόεδρο Μανουέλ Σελάγια, να καταφύγει στην πρεσβεία της στην Τεγουσιγάλπα. Νooz.gr

## 30 Οκτωβρίου
* Ευρώπη: Οι ηγέτες της ΕΕ συμφωνούν να βοηθήσουν τις αναπτυσσόμενες χώρες να προσαρμοστούν στις κλιματικές αλλαγές. (CNN) (Xinhua) 
* Γαλλία: Διατάσσεται η παραπομπή σε δίκη για διαφθορά του πρώην προέδρου Ζακ Σιράκ. (France 24) (Deutsche Welle)
* Ονδούρα: Τερματίζεται η πολιτική κρίση με την υπογραφή συμφωνίας από τον ντε φάκτο πρόεδρο Ρομπέρτο Μικελέτι και τον ανατραπέντα πρόεδρο Μανουέλ Σελάγια. Η συμφωνία μεταξύ άλλων προβλέπει και την επιστροφή του νόμιμα εκλεγμένου Σελάγια στην εξουσία. Οι ΗΠΑ εκφράζουν την ικανοποίησή τους για την εξέλιξη. Τα Νέα
* Αϊτή: Αποπέμπεται με απόφαση της Γερουσίας η πρωθυπουργός Μισέλ Πιερ-Λουί, με το αιτιολογικό ότι δεν έκανε τίποτε στο διάστημα της πρωθυπουργίας της για να πετύχει την άνοδο του βιοτικού επιπέδου στη χώρα της. Reuters
* Μολδαβία: Σε συμφωνία για την εφαρμογή ενός νέου οικονομικού προγράμματος στη χώρα καταλήγει το Διεθνές Νομισματικό Ταμείο. Στο πρώτο εξάμηνο του 2009 το ΑΕΠ της Μολδαβίας υποχώρησε κατά 8%, σύμφωνα με επίσημα στοιχεία. Ναυτεμπορική
* Ινδία: Από πυρκαγιά σε δεξαμενή πετρελαίου σκοτώνονται 4 άνθρωποι και άλλοι 135 τραυματίζονται κοντά στην Τζαϊπούρ του κρατιδίου Ρατζαστάν. Καθημερινή
* Νιγηρία: Σε συμφωνία για τη σύσταση δικαστηρίου με σκοπό την εκδίκαση των κατηγορουμένων για εγκλήματα πολέμου στο Νταρφούρ καταλήγουν οι Αφρικανοί ηγέτες. ΒΒC News
* Κεντροαφρικανική Δημοκρατία: Επιστρέφει από την εξορία ο πρώην πρόεδρος της χώρας, Ανζ-Φελίξ Πατασέ. Reuters

## 31 Οκτωβρίου
* Νότιο Σουδάν: Ο πρόεδρος Σάλβα Κίιρ ζητά τη διεξαγωγή εκλογών και δημοψηφίσματος για την ανεξαρτησία της περιοχής. Reuters Alert Net
* Ιταλία: Συλλαμβάνεται σε αστυνομική έφοδο στη Νάπολη ο διαβόητος μαφιόζος της Καμόρα, Σαλβατόρε Ρούσο. ΒΒC News
* Φινλανδία: Καθελκύεται το μεγαλύτερο κρουαζιερόπλοιο στον κόσμο, που ονομάζεται «Όαση των Θαλασσών» και έχει έδρα τη Φλόριντα. in.gr
* Φιλιππίνες: Τουλάχιστον δύο είναι οι νεκροί από το πέρασμα του τυφώνα Μιρίναε, ο οποίος είναι η τρίτη τροπική καταιγίδα που ενσκήπτει στο κύριο νησί Λουσόν τις πέντε τελευταίες εβδομάδες. Al Jazeera

Γεγονοτα 10